CELEX: 62021TN0496
Language: fi
Date: 2021-08-09 00:00:00
Title: Asia T-496/21: Kanne 9.8.2021 – Vasallo Andrés v. parlamentti

18.10.2021   
            
            
               FI
            
            
               Euroopan unionin virallinen lehti
            
            
               C 422/21
            
         
      Kanne 9.8.2021 – Vasallo Andrés v. parlamentti
      (Asia T-496/21)
      (2021/C 422/29)
      Oikeudenkäyntikieli: espanja
      
         Asianosaiset
      
      
         Kantaja: Ángel Vasallo Andrés (Valladolid, Espanja) (edustaja: asianajaja F. González Álvarez)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  SEUT 263 artiklan nojalla hyväksymään vaatimuksen siitä, että Euroopan parlamentin vetoomusvaliokunnan puheenjohtaja Dolors Montserrat Montserrat sekä aktiivisessa palveluksessa tai siitä vapautettuna olevat Espanjan julkishallinnon virkamiehet tai siihen tai Espanjan lainsäädäntö- tai toimeenpanovaltaan sidoksissa olevat tai aikaisemmin olleet henkilöt eivät saa osallistua tähän menettelyyn, koska se johtaisi selkeään intressiristiriitaan, mikä merkitsee olennaisilta osin olennaisen menettelymääräyksen rikkomista, johon myös vaadittu kumoaminen perustuu
               
            
                  —
               
               
                  samoin SEUT 263 artiklan nojalla antamaan kantajalle oikeuden saada tietää kanteen kohteena olevaan päätökseen johtaneen menettelyn aikana tehtyjen päätösten, konkreettisesti kantajan esittämän vetoomuksen alustavan tutkittavaksi ottamisen ja sen tilan vaihtumisen tilasta ”Voi tukea” tilaan ”Ei otettu käsiteltäväksi” perustelut, joiden ilmoittamatta jättäminen merkitsee myös olennaisen menettelymääräyksen rikkomista
               
            
                  —
               
               
                  samoin SEUT 263 artiklan nojalla päätöksen D 200663 kumoamista perussopimusten ja muiden sen soveltamista edellä mainitulla tavalla koskevien oikeussääntöjen vastaisuuden ja taas yhden olennaisen menettelymääräyksen rikkomisen vuoksi siitä syystä, ettei kyseisen päätöksen perusteluja voida pitää asiaan soveltuvina eikä oikeudellisesti perusteltuina siltä osin kuin kantajan esittämää vetoomusta ei otettu käsiteltäväksi. Kaiken tämän vuoksi unionin yleisen tuomioistuimen on asianmukaisen menettelyn jälkeen ensisijaisesti todettava, että kantajan esittämä vetoomus on otettava tutkittavaksi, toissijaisesti velvoitettava vetoomusvaliokunta aloittamaan asian käsittelyn uudelleen alusta alkaen siten, että se ratkaisee vetoomuksen uudelleen kunnioittaen loukattuja oikeuksia, ottaa kantajan vetoomuksen tutkittavaksi ja antaa muille mahdollisuuden tukea sitä
               
            
                  —
               
               
                  edellä mainitun seurauksena edelleen SEUT 263 artiklan nojalla toteamaan edellä mainittujen, sovellettavaa lainsäädäntöä rikkoneiden henkilöiden henkilökohtaisen vastuun osallistumisestaan lainvastaisiin toimenpiteisiin, joiden ainoana tarkoituksena oli estää kantajan vetoomuksen menestyminen parlamentissa. Vaihtoehtoisesti siltä varalta, että tällainen vaatimus ylittää unionin tuomioistuinten toimivallan, kantaja vaatii unionin yleistä tuomioistuinta varmistamaan, että moitittu lainvastainen menettely ilmenee sen ratkaisusta todettuna tosiasiana siten, että tämä voi olla perusteena kyseiseen vastuuseen perustuvassa myöhemmässä hallinnollisessa menettelyssä
               
            
                  —
               
               
                  vielä unionin yleisen tuomioistuimen työjärjestyksen 133 artiklan ja sitä seuraavien artiklojen nojalla velvoittamaan vastapuolen korvaamaan tästä menettelystä aiheutuneet oikeudenkäyntikulut siinäkin tapauksessa, että se suostuisi vapaaehtoisesti kantajan vaatimuksiin, minkä lisäksi unionin yleistä tuomioistuinta pyydetään olemaan velvoittamatta kantajaa korvaamaan asiaankuuluvaa osaa vastapuolen oikeudenkäyntikuluista siinäkään tapauksessa, että osa kantajan vaatimuksista hylätään, kun otetaan huomioon esitettyjen vaatimusten vakavuus ja oikeudelliset perustelut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi kolmeen kanneperusteeseen.
      
                  1.
               
               
                  Ensimmäinen kanneperuste perustuu olennaisen menettelymääräyksen rikkomiseen siinä vaiheessa, kun vireille saatettu vetoomus ratkaistiin.
                  Kantaja väittää tältä osin, että Euroopan parlamentin vetoomusvaliokunnan puheenjohtajan Dolors Montserrat Montserratin työhistorian ja kansallisuuden olisi pitänyt johtaa hänen jääväämiseensä päätöksenteosta, koska vetoomus synnyttää hänelle selvän intressiristiriidan.
               
            
                  2.
               
               
                  Toinen kanneperuste perustuu siihen, että riitautettu päätös on Euroopan unionin perussopimusten vastainen sekä perusteluiltaan puutteellinen.
                  Kantaja väittää tältä osin, että vetoomuksella on liittymä unioniin, joten toimi on kumottava unionin soveltamissäännöstön vastaisuuden vuoksi.
               
            
                  3.
               
               
                  Kolmas kanneperuste perustuu kantajan esittämän vetoomuksen tilan vaihtumisen merkitsemään olennaisen menettelymääräyksen rikkomiseen sekä tätä koskevien perustelujen puutteellisuuteen
               
            Kantaja väittää tältä osin, että vetoomuksen tila vaihtui aiheettomasti ja lainvastaisesti, koska se oli tutkittavaksi ottamisensa jälkeen vain vähän aikaa tilassa ”Voi tukea” ennen sen siirtämistä tilaan ”Ei otettu käsiteltäväksi” ilman mitään tiedoksi annettuja perusteluja.